En middelsstor, brun sommerfugl. Oversiden er brun med et vagt, oransje felt i forvingen. Forvingen har tre runde, svarte flekker, den forreste er størst og har to små, hvite kjerner. Bakvingen har en rad på 3-4 små øyeflekker. Forvingens underside ligner oversiden, men grunnfargen er litt lysere og det er bare én flekk. Bakvingen er lyst gråbrun med hvite årer, et smalt, hvitt tverrbånd og en rad på 5-6 små flekker langs ytterkanten.